Tulnukad (film)
"Tulnukad" (originaalis "Aliens") on 1986. aasta ulmefilm, mis on järg Ridley Scotti 1979. aasta filmile "Tulnukas" ("Alien"). Filmi režissöör on James Cameron, kes 1984. aastal oli lavastanud filmi "The Terminator". Stsenaariumi kirjutasid Cameron, David Giler ja Walter Hill. Peaosades Sigourney Weaver, Michael Biehn, Lance Henriksen ja Bill Paxton. Võtted toimusid Inglismaal stuudios Pinewood Studios. Filmi eelarve oli 18 miljonit USA dollarit. "Tulnukad" sisaldab rohkem action'it ja põnevust kui "Tulnukas", mis keskendus rohkem ulmelise atmosfääri loomisele.